50. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 132081/2158/648 της 23 Ιουλ./5 Αυγ. 1980 (ΦΕΚ Β΄ 741) Περί χαρακτηρισμού οχήματος LAND ROVER ως αγροτικού μηχανήματος πολλαπλής χρήσεως. Έχοντας υπόψη: 1.Το άρθρ. 84 παρ. 2 του Νόμ. 614/77 «περί κυρώσεως του Κώδικα Οδικής Κυκλοφορίας» με το οποίο προβλέπεται ότι ο καθορισμός των όρων και προϋποθέσεων της εγκρίσεως των τύπων των γεωργικών μηχανημάτων θα γίνεται με απόφαση του Υπουργού Γεωργίας. 2.Την 125397/990/27.3.79 απόφασή μας «περί της διαδικασίας εγκρίσεως των νέων τύπων γεωργικών μηχανημάτων». 3.Την 129978/1968/609/16.6.79 ομοία μας «περί Αγροτικών Μηχανημάτων Πολλαπλής Χρήσεως». 4.Την 45892/2511/553/11.5.74 Υπ. απόφαση «περί καθορισμού των δικαιολογητικών απογραφής γεωργικών μηχ/των». 5.Την υπ’ αριθ. 411134/9.11.1979 κοινή απόφαση των κ.κ. Πρωθυπουργού και Υπουργού Γεωργίας για την ανάθεση ασκήσεως αρμοδιοτήτων στους Υφυπουργούς Γεωργίας. 6.Αιτήσεις αγροτών με τις οποίες ζητούν να προμηθευτούν αυτοκινούμενα οχήματα τύπου LANDROVER 88 και 109 εξοπλισμένα καταλλήλως για την εκτέλεση διαφόρων γεωργικών εργασιών όπως π.χ. φρεζάρισμα, άντληση ύδατος, ψεκασμοί, διανομή λιπασμάτων κ.α. 7.Το γεγονός ότι το όχημα LAND-ROVER είναι διεθνώς αναγνωρισμένο ως αγροτικό όχημα (LAND-ROVER), λόγω των τεχνικών χαρακτηριστικών αυτού, όπως π.χ. ο μεγάλος αριθμός ταχυτήτων (8 εμπροσθοπορείας-2 οπισθοπορείας), που είναι χαρακτηριστικό των συγχρόνων γεωργικών ελκυστήρων, η ύπαρξη δυναμοδότου για τη μετάδοση κινήσεως συστήματος υδραυλικής αναρτήσεως, δύο διαφορικών κλπ. που προβλέπονται από την ανωτέρω σχετική απόφασή μας «περί αγροτικών μηχανημάτων πολλαπλής χρήσεως», αποφασίζουμε: 1.Εντάσσουμε τα αυτοκινούμενα οχήματα τύπου LAND-ROVER 88 ΚΑΙ 109 (TRACK CAB) με κινητήρα DIESEL μέγιστης ισχύος μέχρι 60 ΗΡ (DIN 700200) και με κιβωτάμαξα ανοικτού τύπου, χωρίς μόνιμα καθίσματα, στην κατηγορία των αγροτικών μηχανημάτων πολλαπλής χρήσεως. Οι ανωτέρω τύποι αγροτικών μηχανημάτων πρέπει απαραιτήτως να φέρουν δυναμοδότη (Ρ.Τ.Ο.) καθώς και δυνατότητα προσαρμογής συστήματος υδραυλικής αναρτήσεως δια τριών σημείων για την  ανάρτηση καλλιεργητικών εργαλείων (άροτρα, φρέζες κ.α.). Για την έγκριση των ανωτέρω τύπων θα ακολουθείται η διαδικασία που προβλέπεται από τις σχετικές αποφάσεις μας (παρ. 2 και 3 του σκεπτικού της παρούσης). 2.Ορίζεται σαν όριο μέγιστης ταχύτητας κυκλοφορίας τα 40 χιλιόμετρα την ώρα, όπως προβλέπεται από τον Κ.Ο.Κ. για τα αγροτικά μηχανήματα. 3.Ειδικότερα τα αγροτικά μηχανήματα των ανωτέρω τύπων, που θα εισάγονται από μεμονωμένους αγρότες για δική τους χρήση, θα συνοδεύονται από PROSPECTUS του εργοστασίου κατασκευής και θα απαγορεύεται η εκποίησή τους για διάστημα 4 ετών, εκτός ειδικών περιπτώσεων (θάνατος, αλλαγή επαγγέλματος κλπ.) στις οποίες θα κρίνει η Υπηρεσία για την ανάγκη εκποιήσεως σε διάστημα μικρότερο της τετραετίας. Στις περιπτώσεις αυτές η απογραφή των μηχανημάτων και η χορήγηση των αδειών (εδικών και κανονικών) θα γίνεται με την υποβολή από τον ενδιαφερόμενο των αποδεικτικών στοιχείων αγοράς του μηχανήματος και υπευθύνου δηλώσεως απογραφής και νομίμου κατοχής όπως προβλέπεται από την Υπ. Απόφαση της παρ. 4 του σκεπτικού. 4.Η χορήγηση των αδειών κυκλοφορίας θα γίνεται από τις αρμόδιες Περιφ. Υπηρεσίες μας κατόπιν ελέγχου των μηχανημάτων για τη συμφωνία αυτών με τους όρους και προϋποθέσεις της προαναφερθείσης αποφάσεώς μας «περί Αγροτικών μηχανημάτων πολλαπλής χρήσεως». 5.Η 139484/3533/1005/24.11.79 απόφασή μας που αναφέρεται στο ίδιο θέμα καταργείται και αντικαθίσταται με την παρούσα απόφαση. 6.Η απόφαση αυτή να δημοσιευθεί στην Εφημερίδα της Κυβερνήσεως και η ισχύς της θα αρχίσει από τη δημοσίευσή της στην Εφημερίδα της Κυβερνήσεως. (Μετά τη σελ. 332,208(α) Σελ. 332,2081 Τεύχος ΣΤ22 - Σελ. 75 Γεωργικά Μηχανήματα 16.Δ.γ.50 16.Δ.γ.50 Γεωργικά Μηχανήματα 